Daugavpils pilsētas domes iepirkumu komisija

**“Būvprojekta izstrāde un autoruzraudzība būvobjektam: „Stāvlaukuma būvniecība zemes gabalā ar kadastra apzīmējumu 05000111001, Odu un Vaļņu ielu rajonā, Daugavpilī” (SAM 3.3.1.)”**

identifikācijas numurs DPD 2017/19

**ATBILDES**

**UZ PIEGĀDĀTĀJU JAUTĀJUMIEM NR.1**

*1.1.jautājums*

*Saskaņā ar tehnisko specifikāciju, daļu tehnisko noteikumu pieprasa Pasūtītājs un daļu pieprasa projektētājs. Ņemot vērā projektēšanas darbu izpildes termiņu, kas sastāda 4 mēnešus, un laiku, kas nepieciešams tehnisko noteikumu saņemšanai, tas var iekavēt darbu izpildi. Līdz ar to, tehnisko noteikumu pieprasīšana būtu jāuzņemas Pasūtītājam.*

**1.1.atbilde**

Atbildot uz 1.jautājumu, skaidrojam, ka Pasūtītāja saņemtie tehniskie noteikumi ir publicēti Pasūtītāja mājas lapā kopā ar iepirkuma dokumentāciju. Iepirkumu komisija uzskata, ka pārējo tehnisko noteikumu pieprasīšanu un būvprojektēšanu iespējams veikt paralēli, un tas neietekmēs darbu izpildes termiņu. Izpildes termiņš paliks negrozīts.

* 1. *jautājums*

*Tehniskajā specifikācijā (5.lpp) norādīts zemesgabala kad.apzīmējums 0500 011 1001, savukārt tehniskās specifikācijas 2.lpp, 4.p. norādīts kad.apz. 0500 011 1101. Kurš kad.apzīmējums ir pareizais?*

**1.2.atbilde**

Atbildot uz 2.jautājumu, skaidrojam, ka visi kadastra apzīmējumi ir pareizi. 05000111001- zemes gabals, kur jāprojektē stāvlaukums; 05000111101, 05000111004- zemes gabali, no kuriem plānots organizēt iebrauktuvi uz stāvlaukumu.

*1.3.jautājums*

*Tehniskās specifikācijas 4.lpp. norādīts, ka stāvlaukums paredzēts gan vieglajam autotransportam, gan autobusiem un kravas automobiļiem. Lūdzam precizēt, cik stāvvietām jābūt paredzētām katram transporta veidam.*

**1.3.atbilde**

Atbildot uz 3.jautājumu, skaidrojam, ka saskaņā ar tehniskās specifikācijas 9.5.punktu, satiksmes intensitātes uzskaiti un analīzi veic projektētājs, tas rezultātā projektētājs plāno konkrēto stāvvietu skaitu katram transporta veidam.

*1.4.jautājums*

*Projektēšanas uzdevumā (7.p.) norādīts: “Publiskā apspriešana saskaņā ar būvvaldes lēmumu.” Publiskā apspriešana var aizņemt 1 mēnesi un vairāk, kas var ietekmēt kopējo darbu izpildes termiņu.*

**1.4.atbilde**

Atbildot uz 4.jautājumu, skaidrojam, ka Pasūtītājs ieceres stadijā nevar prognozēt, kāds būs Daugavpils pilsētas domes Pilsētplānošanas un būvniecības departamenta **būvvaldes** lēmums par Publiskas apspriešanas procedūras piemērošanu vai nepiemērošanu. Šo lēmumu var izsniegt vienīgi Daugavpils pilsētas domes Pilsētplānošanas un būvniecības departamenta **būvvalde**, izskatot ieceres dokumentāciju un būvniecības iesniegumu. Tehniskajā specifikācija ir noradīts sekojošais: „Iekļaut izcenojumos izdevumus, saistītus ar publisko apspriešanu (t.sk. būvtāfeles un planšetes noformēšana un uzstādīšana). Iekļaut izcenojumos visus iespējamos papilddarbus”. Tehniskā specifikācijas paliks negrozīta.

*1.5.jautājums*

*Tehniskās specifikācijas 4.lpp: projektētājam jāsadala būvdarbu apjomus un tāmes uz attiecināmajām un neattiecināmajām izmaksām. Minētie finanšu jautājumi nav projektētāja kompetencē.*

**1.5.atbilde**

Atbildot uz 5.jautājumu, skaidrojam, ka daļa no darbiem, kuri tiks ieprojektēti, var būt uzskatāmi par neattiecināmajiem darbiem Ministru Kabineta 2015.gada 13.oktobra noteikumu Nr.593 “Darbības programmas "Izaugsme un nodarbinātība" 3.3.1. specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi” 68.punkta kontekstā. Šiem būvniecības darbiem jābūt atsevišķam būvniecības darbu sarakstam un tāmei. Dotais tehniskās specifikācijas punkts paliks negrozīts.

*1.6.jautājums*

*Lūdzam precizēt tehniskās specifikācijas punktu: projektētājs sagatavo sertificētu būvinženieru atzinumus par komunikāciju pārbūvi sakarā ar bojāšanas risku.*

**1.6.atbilde**

Atbildot uz 6.jautājumu, skaidrojam, ka nolikumā iepirkuma nosaukuma ir minēts SAM 3.3.1., kuram ir spēkā esošie Ministru kabineta noteikumi Nr.593, saskaņā ar dotajiem noteikumiem:

47. Projekta tiešās attiecināmās izmaksas ir:

47.5. virszemes un pazemes komunikāciju infrastruktūras pārbūve, nepalielinot tās apkalpes jaudu raksturojošos tehniskos parametrus, ja, veicot projektā plānotās satiksmes pārvadu, ielu, ceļu infrastruktūras būvniecības vai teritorijas labiekārtošanas darbības, saskaņā ar **sertificēta būvinženiera ekspertīzes atzinumā** norādīto pastāv sabiedriskā pakalpojuma sniegšanai nepieciešamās infrastruktūras bojāšanas risks vai nav iespējams izvairīties no virszemes vai pazemes komunikāciju infrastruktūras pārbūves vietās, kurās nav papildu pieprasījuma pēc sabiedriskajiem pakalpojumiem, elektroapgādes vai gāzes apgādes pakalpojumiem, nodrošinot, ka investīcijas nerada priekšrocības inženiertīklu īpašniekam un atbilst nosacījumiem par valsts atbalstu komercdarbībai.

*1.7.jautājums*

*Tehniskās specifikācijas 5.lpp. norādīta zemesgabala platība 0.9273 ha, savukārt, topogrāfiskā izpēte, saskaņā ar tehniskās specifikācijas prasībām, jāveic 1,5 ha. Lūdzam precizēt apjomus.*

1.7.atbilde

Atbildot uz 7.jautājumu, skaidrojam, ka dotajā situācijā kvalitatīvam būvprojektam topogrāfisko izpēti nav iespējams veikt vienā vienīgā zemes gabala robežās, kā arī stāvlaukumam jābūt iebrauktuvei/izbrauktuvei un inženiertīklu pieslēgumiem, kuri atrodas aiz zemes gabala robežām. Dotie faktori ietekmē topogrāfiskās izpētes apjomu. Tehniskā specifikācijas paliks negrozīta.

Iepirkumu komisija